  Туспуктэм: vk.com (Республиканские летние сельские спортивные игры) Майя Бывальцева 20-тӥ гудырикошконэ Дэри черкогуртын Спортъя XXXI элькун гужем гурт шудонъёсты сӥё-дано ворсазы но вормисьёсты пусйизы. Удмуртиысь 25 муниципал кылдытэтъёсысь 1,2 сюрслэсь трос спортсменъёс спортысь 14 амалъёсын кужымзэс мертазы. Со сярысь улосвыл тӧролэн но кивалтэтлэн пресс-службазы ивортӥз. Ӵошатсконъёс 17-20 гудырикошконэ Италмасысь выль стадионын, Дэри черкогуртысь лаптаен шудонъя выль площадкаын, тупатъям стадионын но спортшколалэн спортзалаз ортчизы. Шудонъёсты усьтыны но ворсаны ныьль полэс олимпи чемпионкалы Галина Кулаковалы оскизы. Ӵошатсконъёслы йылпумъянъёсъя вормись ёросъёсты куинь группаын шараязы: – нырысетӥ группа (22 сюрслэсь трос улӥсен) 1-тӥ инты – Дэри ёрос; 2-тӥ инты – Пичи Пурга ёрос; 3-тӥ инты – Ува ёрос. – кыкетӥ группа (22 сюрсозь улӥсен) 1-тӥ инты – Вавож ёрос; 2-тӥ инты – Шаркан ёрос; 3-тӥ инты – Яр ёрос. – куинетӥ инты (12 сюрсозь улсен) 1-тӥ инты – Сьӧлта ёрос; 2-тӥ инты – Юкаменск ёрос; 3-тӥ инты – Дэбес ёрос. 2023-тӥ арын Спортъя XXXI элькун гужем гурт шудонъёс Балезино ёросын ортчозы. Тегъёс: Удмуртия гуртшудонъёс Спорт автозавод  